
[bookmark: OLE_LINK1]Ford GT Mk IV cucerește „Green Hell” și stabilește un nou reper la Nürburgring: 6:15,977

· [bookmark: OLE_LINK2]Ford GT Mk IV a stabilit un timp de 6:15,977 pe Nürburgring Nordschleife, devenind cel mai rapid model al unui constructor auto american pe legendarul circuit german

· Vehiculul dedicat exclusiv circuitului este al treilea cel mai rapid automobil care a parcurs vreodată Nordschleife și cel mai rapid model propulsat exclusiv de un motor cu ardere internă

· Vor fi produse doar 67 de exemplare Ford GT Mk IV, fiecare echipat cu un motor twin-turbo Ford EcoBoost de peste 800 CP, suspensie Adaptive Spool Valve de la Multimatic și caroserie „long tail” din fibră de carbon
[bookmark: OLE_LINK3]Ford marchează un nou moment de referință pe Nürburgring Nordschleife, circuitul cunoscut în întreaga lume drept „Green Hell”, după ce Ford GT Mk IV a înregistrat un tur spectaculos de 6:15,977. Rezultatul stabilește recordul pentru cel mai rapid constructor auto american pe Nordschleife și poziționează modelul pe locul al treilea în clasamentul celor mai rapide automobile care au parcurs vreodată celebrul traseu german.
Pentru Ford, această performanță are o semnificație specială. Ea vine într-un moment simbolic, odată cu încheierea actualei generații Ford GT, la 10 ani de la debutul modelului și de la victoria de clasă obținută la Le Mans, dar și la 60 de ani de la începutul poveștii legendare Ford GT40 în celebra cursă de anduranță. În acest context, turul-record al modelului GT Mk IV reprezintă o celebrare a moștenirii Ford în motorsport și, în același timp, o demonstrație clară a ambiției de a continua să împingă limitele performanței.
Cu acest timp, Ford GT Mk IV devine nu doar cel mai rapid model al unui constructor auto american pe Nürburgring, ci și cel mai rapid automobil disponibil pentru achiziție care a parcurs Nordschleife în categoria sa, respectiv cel mai rapid model propulsat exclusiv de un motor cu ardere internă pe acest circuit. Rezultatul îl poziționează înaintea modelului Chevrolet Corvette ZR1X și confirmă statutul GT Mk IV drept unul dintre cele mai radicale și capabile automobile create vreodată sub emblema Ford.
Construit exclusiv pentru circuit, Ford GT Mk IV va fi produs într-o serie limitată de numai 67 de exemplare. Fiecare mașină este concepută ca o expresie pură a performanței fără compromis, cu un motor twin-turbo Ford EcoBoost special dezvoltat, care livrează peste 800 CP, suspensie de curse Adaptive Spool Valve furnizată de partenerul tehnic Multimatic, ampatament extins, o cutie de viteze de competiție dedicată și o caroserie „long tail” din fibră de carbon, proiectată pentru apăsare aerodinamică maximă și stabilitate la viteze foarte ridicate. Toate aceste elemente au contribuit la obținerea unui tur de 6:15,977 pe una dintre cele mai dificile și solicitante piste din lume.
La volanul modelului s-a aflat Frédéric Vervisch, pilot oficial Ford Racing și unul dintre cei mai experimentați piloți pe Nürburgring. Vervisch a câștigat de două ori cursa de 24 de ore de la Nürburgring, în 2019 și 2022, iar în 2025 s-a numărat printre primii câștigători în noul Mustang GT3 la Rolex 24 Hours of Daytona. Experiența sa pe Nordschleife și capacitatea de a exploata la maximum potențialul mașinii au fost esențiale pentru obținerea acestui rezultat.
„Pilotarea modelului Ford GT Mk IV pe Nürburgring este o experiență cum rar întâlnești. Mașina răspunde imediat și precis, inspiră încredere și îți permite să mergi tot mai aproape de limită. Stabilirea acestor recorduri este o realizare specială și o dovadă a ceea ce se poate obține atunci când pasiunea întâlnește precizia”, a declarat Frédéric Vervisch.
Performanța Ford GT Mk IV este rezultatul unui efort de echipă susținut de partenerii Multimatic și Michelin și reflectă diversitatea impresionantă a vehiculelor de performanță din portofoliul Ford. De la demonstratoare electrice extreme până la modele de serie dezvoltate pentru circuit, Ford continuă să folosească Nürburgring drept un laborator real pentru testarea tehnologiilor și extinderea limitelor inginerești. Lecțiile învățate în astfel de provocări contribuie direct la dezvoltarea viitoarelor automobile de drum pentru clienții Ford din întreaga lume.
Printre cele mai importante performanțe recente ale Ford pe Nürburgring Nordschleife se numără:
· Ford GT Mk IV – 6:15,977
· Ford F-150 Lightning SuperTruck – 6:43,482
· Ford Transit SuperVan 4.2 – 6:48,393
· Ford Mustang GTD – 6:52,072
Împreună, aceste rezultate subliniază amploarea expertizei Ford în zona performanței și angajamentul constant al mărcii față de inovație, motorsport și excelență tehnică.
Mai mult decât un simplu record, turul reușit de Ford GT Mk IV pe Nordschleife este o declarație clară despre ceea ce înseamnă Ford Racing: dorința de a câștiga, de a învăța și de a transforma experiența din competiții în vehicule care inspiră și emoționează. Ford continuă să concureze pentru a împinge limitele mai departe, iar performanța modelului GT Mk IV la Nürburgring oferă o imagine puternică asupra viitorului performanței.

# # #
	
Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.

